Fólk á leið til útlanda gæti fengið sýnatöku með hraðprófi samkvæmt tillögu starfshóps heilbrigðisráðherra. Til skoðunar er að sleppa sýnatöku þeirra sem koma hingað til lands með vottorð um bólusetningu eða fyrra smit.
Yfirvöld skoða möguleika á því að taka upp hraðpróf við sýnatöku vegna COVID samfara fjölgun ferðamanna sem koma til landsins. Einnig á að auka greiningargetu.
Svandís Svavarsdóttir heilbrigðisráðherra kynnti ríkisstjórninni í gær tillögur starfshóps sem fenginn var til að kanna greiningargetu og þörf fyrir sýnatöku vegna COVID-19. Meðal þess sem starfshópurinn leggur til er að áhersla verði lögð á notkun hraðvirkra PCR prófa og er áætlað að notkun þeirra geti hafist á Landspítalanum innan mánaðar. Einnig komu fram tillögur um að fólk sem er á leið úr landi og þarf á sýnatöku að halda geti nýtt sér hraðpróf. Það getur bæði átt við um Íslendinga á leið í ferðalög og erlenda ferðamenn sem hafa verið hér en halda til síns heima.
Svandís sagði að loknum ríkisstjórnarfundi að áherslan væri á að auka getu til sýnatöku og greiningar.
Sagði Svandís Svavarsdóttir. Einnig hefur verið rætt hvort fólk sem framvísar vottorðum við komuna hingað til lands skuli undanþegið sýnatöku. Nú þarf það að fara í eina sýnatöku en sleppur við fimm daga sóttkví og tvöfalda sýnatöku. Jafnframt er verið að kanna hvernig vottorð eru metin.
Fólk á leið til útlanda gæti fengið COVIDsýnatöku með hraðprófi samkvæmt tillögu starfshóps heilbrigðisráðherra. Til skoðunar er að sleppa sýnatöku þeirra sem koma hingað til lands með vottorð um bólusetningu eða fyrra smit.